Source: https://www.riigiteataja.ee/akt/237888
Timestamp: 2020-05-30 20:53:38+00:00

Document:
Täiskasvanuhariduse Nõukogu põhimäärus – Riigi Teataja
Täiskasvanuhariduse Nõukogu põhimäärus
Täiskasvanuhariduse Nõukogu põhimäärus - sisukord
§ 1 Täiskasvanuhariduse Nõukogu
§ 2 Nõukogu ülesanded
§ 3 Nõukogu õigused
§ 4 Nõukogu töö juhtimine
§ 5 Nõukogu töökord
§ 6 Nõukogu tehniline teenindamine
Vastu võetud 28.03.2000 nr 99
RT I 2000, 26, 155
jõustumine 02.04.2000
Määrus kehtestatakse « Täiskasvanute koolituse seaduse » (RT I 1993, 74, 1054; 1998, 71, 1200; 1999, 10, 150; 60, 617) paragrahvi 6 punkti 3 alusel.
§ 1. Täiskasvanuhariduse Nõukogu
(1) Täiskasvanuhariduse Nõukogu (edaspidi nõukogu) on Vabariigi Valitsuse moodustatud nõuandev kogu.
(2) Nõukogu juhindub oma tegevuses seadustest, nende alusel antud õigusaktidest ja käesolevast põhimäärusest.
Nõukogu ülesanded on järgmised:
1) Vabariigi Valitsuse nõustamine täiskasvanuhariduse küsimustes;
2) Vabariigi Valitsuse nõustamine riigieelarve eelnõu koostamisel täiskasvanuhariduse toetuseks ettenähtud vahendite osas;
3) täiskasvanuhariduse riiklike prioriteetide väljaselgitamine;
4) riigieelarvest täiskasvanuhariduse toetuseks eraldatud vahendite kasutamisele hinnangu andmine esitatud aruannete põhjal.
§ 3. Nõukogu õigused
Oma ülesannete täitmiseks on nõukogul õigus:
1) esitada täiskasvanute koolitust puudutavates küsimustes Vabariigi Valitsusele ettepanekuid;
2) saada riigi- ja kohaliku omavalitsuse asutustelt oma tööks vajalikku informatsiooni;
3) moodustada ekspertkomisjone ja töögruppe.
§ 4. Nõukogu töö juhtimine
(1) Nõukogu tööd juhib esimees, kelleks on ametikohajärgselt haridusminister.
(2) Esimehe äraolekul juhib nõukogu tööd aseesimees, kelleks on nõukogu esimehe nimetatud nõukogu liige.
§ 5. Nõukogu töökord
(2) Nõukogu korralise koosoleku kutsub kokku nõukogu esimees (tema äraolekul aseesimees) vastavalt vajadusele, kuid mitte harvem kui kaks korda aastas, teatades sellest kirjalikult nõukogu liikmetele vähemalt seitse tööpäeva enne koosoleku toimumist.
(3) Nõukogu erakorralise koosoleku kutsub kokku nõukogu esimees (tema äraolekul aseesimees) vähemalt ühe kolmandiku nõukogu liikmete ettepanekul. Nõukogu erakorralisest koosolekust teatab nõukogu esimees nõukogu liikmetele vähemalt kolm tööpäeva enne erakorralise koosoleku toimumist.
(4) Nõukogu on otsustusvõimeline, kui koosolekust võtab osa vähemalt pool nõukogu liikmetest, sealhulgas esimees (tema äraolekul aseesimees). Nõutud kvoorumi puudumisel kutsub nõukogu esimees (tema äraolekul aseesimees) uue koosoleku kokku kahe nädala jooksul.
(5) Nõukogu võtab otsused vastu avalikul hääletamisel lihthäälteenamusega. Häälte võrdse jagunemise korral otsustab nõukogu esimehe (tema äraolekul aseesimehe) hääl.
(6) Nõukogu koosolekud protokollib nõukogu sekretär. Protokollile kirjutavad alla nõukogu esimees (tema äraolekul aseesimees) ja sekretär. Protokollide koopiad edastab Haridus- ja Teadusministeerium nõukogu liikmetele seitsme tööpäeva jooksul pärast koosoleku toimumist.
(7) Nõukogu sekretär on Haridus- ja Teadusministeeriumi ametnik.
§ 6. Nõukogu tehniline teenindamine
Nõukogu tehnilise teenindamise tagab Haridus- ja Teadusministeerium.

References: § 1

§ 2

§ 3

§ 4

§ 5

§ 6

§ 1

§ 3

§ 4

§ 5

§ 6